
LIETUVOS RESPUBLIKOS SEIMO
SOCIALINIŲ REIKALŲ IR DARBO KOMITETAS

PAGRINDINIO KOMITETO
I Š V A D O S
DĖL LIETUVOS RESPUBLIKOS VALSTYBINIO SOCIALINIO DRAUDIMO ĮSTATYMO 4 STRAIPSNIO PAPILDYMO IR PAKEITIMO ĮSTATYMO PROJEKTO (NR.XIP-4738)

2012 m. spalio 31 d. Nr. 103-P-43
Vilnius

	1. Komiteto posėdyje dalyvavo:  R. J. Dagys – komiteto pirmininkas, komiteto nariai: R. Baškienė, L. Dinius, A. Dumbrava, D. Jankauskas, E. Jonyla, V.V. Margevičienė,  A. Sysas, I. Valinskienė, A. Vidžiūnas; komiteto biuro patarėjos D. Aleksejūnienė, A. Dolmantienė, D. Jonėnienė, K. Šimkutė, komiteto biuro padėjėja D. Šimienė; kviestieji asmenys: J. Čičiurkienė – Žemės ūkio ministerijos Finansų ir apskaitos politikos įgyvendinimo skyriaus vedėja, S. Dimaitis – Lietuvos Žemės ūkio rūmų vicepirmininkas, T. Knyzienė – Socialinės apsaugos ir darbo ministerijos Piniginės paramos skyriaus vyriausioji specialistė, L. Lapinskas – Žemės ūkio ministerijos Bendrojo teisės skyriaus vyriausiasis specialistas, K. Leontjeva – Lietuvos laisvosios rinkos instituto vyr. ekspertė, L. Michelbertas – Seimo kaimo reikalų komiteto biuro patarėjas, R. Mininienė – Žemės ūkio ministerijos  Finansų ir biudžeto departamento direktorė,  E. Pupinis – Lietuvos Respublikos Seimo narys,  E. Radišauskienė – Socialinės apsaugos ir darbo ministerijos Darbo teisės skyriaus vedėja, M. Sinkevičius – Valstybinio socialinio draudimo fondo valdybos direktorius.
2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):
	Eil.
Nr.
	Pasiūlymo teikėjas, data
	Siūloma keisti
	
Pasiūlymo turinys


	Komiteto nuomonė
	Argumentai, pagrindžiantys nuomonę

	
	
	Str.
	Str. d.
	P.
	
	
	

	1.
	LR Seimo kanceliarijos Teisės departamentas (2012-09-07)
	1
	
	
	Įvertinę projekto atitiktį Konstitucijai, įstatymams ir juridinės technikos taisyklėms, teikiame šias pastabas:
1. Projekto 1 straipsnyje nustatoma, kad ,,asmenys, teikiantys paslaugas pagal Lietuvos Respublikos žemės ūkio ir miškininkystės paslaugų teikimo pagal paslaugų kvitą įstatymą, draudžiami sveikatos draudimu“. Pagal Sveikatos draudimo įstatymo 8 straipsnio 1 dalį įstatymo projektu siūlomos asmenų kategorijos privalomasis sveikatos draudimas įsigaliotų nuo tos dienos, kurią už juos buvo pradėtos mokėti privalomojo sveikatos draudimo įmokos. Vadovaujantis Sveikatos draudimo įstatymo 8 straipsnio 4 dalimi, nustojus galioti šių asmenų privalomajam sveikatos draudimui, asmenys atitinkamas paslaugas gauna dar vieną mėnesį po to, kai už juos nustotos mokėti privalomojo sveikatos draudimo įmokos. Atsižvelgiant į tai, svarstytina, ar siūlomas teisinis reguliavimas būtų proporcingas tais atvejais, kai, pavyzdžiui, būtų sudaromos vienkartinio pobūdžio darbų atlikimo sutartys ir atlygis už atliktus darbus, nuo kurio skaičiuojamos 9 proc dydžio privalomojo sveikatos draudimo įmokos, kaip tai siūloma nustatyti kartu su vertinamu projektu teikiamame Lietuvos Respublikos sveikatos draudimo įstatymo 17, 18 straipsnių pakeitimo įstatymo projekte Nr XIP- 4737, būtų nedidelis. Taip pat svarstytina, ar toks teisinis reguliavimas nesudarys prielaidų piktnaudžiauti teise asmenims, kurie pagal Sveikatos draudimo įstatymo 17 straipsnio 9 dalį privalo mokėti sveikatos draudimo įmokas.
	Įvertinti.
	Komitetas  siūlo įstatymo projektą atmesti.

	2.
	LR Seimo kanceliarijos Teisės departamentas (2012-09-07)
	2
	1
	
	2. Tikslintina įstatymo projekto 2 straipsnio 1 dalis, po žodžių „šis įstatymas“ įrašant žodžius „išskyrus šio straipsnio 2 dalį“.

	Įvertinti.
	Komitetas  siūlo įstatymo projektą atmesti.

	3.
	LR Seimo kanceliarijos Teisės departamentas (2012-09-07)
	
	
	
	3. Atsižvelgiant į tai, kad projektu keičiamas Lietuvos Respublikos valstybinio socialinio draudimo įstatymas pastarąjį kartą buvo pakeistas 2012 m. birželio 29 d. (Žin., 2012, Nr.83-4343), atkreiptinas dėmesys į Seimo statuto 135 straipsnio 7 dalies nuostatą.
	Įvertinti.
	Komitetas  siūlo įstatymo projektą atmesti.

	4.
	Seimo kanceliarijos Teisės departamentas (2012-09-07)
	
	
	
	4. Seimo posėdžių sekretoriate yra įregistruoti keli Lietuvos Respublikos valstybinio socialinio draudimo įstatymą keičiantys įstatymų projektai (pavyzdžiui, reg. Nr. XIP-3564(2), Nr. XIP-4628 ir kt.), todėl atkreiptinas dėmesys į Seimo statuto 137 straipsnio 4 dalį.
	Įvertinti.
	Komitetas  siūlo įstatymo projektą atmesti.

	5.
	Europos teisės departamentas prie LR Teisingumo ministerijos (2012-10-09)
	
	
	
	Išnagrinėję Lietuvos Respublikos Seimo pateiktus derinti Lietuvos Respublikos žemės ūkio ir miškininkystės paslaugų teikimo pagal paslaugų kvitą įstatymo projektą Nr. XIP-4735 (toliau – Projektas Nr. XIP-4735), Lietuvos Respublikos gyventojų pajamų mokesčio įstatymo 17 ir 22 straipsnių papildymo ir pakeitimo įstatymo projektą Nr. XIP-4736, Lietuvos Respublikos sveikatos draudimo įstatymo 17, 18 straipsnių pakeitimo ir papildymo įstatymo projektą Nr. XIP‑4737, Lietuvos Respublikos valstybinio socialinio draudimo įstatymo 4 straipsnio papildymo ir pakeitimo įstatymo projektą Nr. XIP-4738 ir Lietuvos Respublikos piniginės socialinės paramos nepasiturintiems gyventojams įstatymo 8,10,17 straipsnių papildymo ir pakeitimo įstatymo projektą Nr. XIP-4739 (toliau - Projektas Nr. XIP-4739), teikiame pastabų ir pasiūlymų. 
   Visų pirma, pažymime, jog pritariame Lietuvos Respublikos Seimo kanceliarijos Teisės departamento 2012 m. rugsėjo 7 d. dėl projektų pateiktoms pastaboms, ypač atkreipdami dėmesį į tai, Lietuvos Respublikos civilinio kodekso 6.716 straipsnio 1 dalyje nurodoma, jog paslaugų sutartimi yra įsipareigojama teikti nematerialaus pobūdžio (intelektines) ar kitokias paslaugas, nesusijusias su materialaus objekto sukūrimu, bei į tai, kad šio straipsnio 2 dalyje pažymima, jog Civilinio kodekso XXXV skyriaus „Atlygintinų paslaugų teikimas“ nuostatos taikomos tik tokioms paslaugoms, kai tarp paslaugų teikėjo ir kliento neatsiranda darbo ar kitokių pavaldumo (subordinacijos) santykių. Neatsižvelgiant į šias nuostatas Projekto Nr. XIP-4735 1 straipsnio 2 dalyje numatyta, kad „žemės ūkio ir miškininkystės paslaugų teikimui mutatis mutandis taikomos Lietuvos Respublikos civilinio kodekso šeštosios knygos XXXV skyriaus nuostatos“. Be to, mūsų manymu, itin svarbu yra patikslinti Projekto Nr. XIP-4739 nuostatas atsižvelgiant į tai, kad kyla abejonių dėl to, ar šis projektas atitinka socialinės paramos teikimo principus ir ar jis nesudarys galimybių piktnaudžiauti pinigine socialine parama darbingo amžiaus darbingiems, bet nedirbantiems asmenims. 
   Atkreipiame Jūsų dėmesį į tai, kad Projekto Nr. XIP-4735 3 straipsnio 1 dalis taisytina atsižvelgiant į tai, kad Lietuvoje ūkinę komercinę veiklą gali vykdyti ne tik fiziniai ir juridiniai asmenys, kitos organizacijos bei jų padaliniai, bet taip pat ir juridinių asmenų padaliniai. Taip pat pažymime, kad Projekto Nr. XIP-4735 4 straipsnio 2 dalies 3 punkte yra minima tik viena iš minėtų ūkinę veiklą Lietuvos Respublikoje galinčių vykdyti subjektų grupių, t. y. tik juridiniai asmenys. Siūlytume Projektą Nr. XIP-4735 pataisyti pagal šias dvi pastabas jo 3 straipsnio 1 dalį formuluojant taip:
   „Fizinis arba juridinis asmuo, kita organizacija ar jų padalinys (toliau – juridinis   asmuo), kurie gauna žemės ūkio ir miškininkystės paslaugas pagal paslaugų kvitą, yra laikomi paslaugų gavėjais“.
   Projekto Nr. XIP-4735 4 straipsnio 4 dalimi paslaugų teikėjas prieš pradedant teikti paslaugas yra įpareigojamas pasirašyti dar nebaigtą pildyti paslaugų kvitą, kurio abu egzemplioriai iki paslaugų teikimo pabaigos lieka paslaugų gavėjui. Šio straipsnio 5 dalyje nurodoma, kad likę duomenys (įskaitant informaciją apie faktinę paslaugų teikimo trukmę, priskaičiuotą ir išmokėtą atlygio sumą) įrašomi baigus teikti paslaugas, tačiau nereikalaujama jokio patvirtinimo, kad paslaugų teikėjas (kuris jau yra pasirašęs paslaugų kvitą) sutinka su įrašomais duomenimis. Manytume, kad toks reglamentavimas galėtų sudaryti sąlygas paslaugų gavėjų piktnaudžiavimui, kadangi Projekto Nr. XIP-4735 4 straipsnio 2 dalies 8 – 13 punktuose nurodytus duomenis jie galėtų vienašališkai įrašyti į paslaugų teikėjo parašu jau patvirtintą paslaugų kvitą. Todėl siūlytume patikslinti Projektą Nr. XIP-4735 jame numatant nuostatas, užtikrinančias, kad paslaugų teikėjas turės galimybę patvirtinti ne tik Projekto Nr. XIP-4735 4 straipsnio 2 dalies 1–7, 14 ir 15 punktuose, bet ir 2 dalies 8 – 13 punktuose nurodytos informacijos tikrumą.
	Įvertinti.
	Komitetas  siūlo įstatymo projektą atmesti.



3. Piliečių, asociacijų, politinių partijų ir kitų suinteresuotų asmenų pasiūlymai: -.
4. Valstybės ir savivaldybių institucijų ir įstaigų pasiūlymai: -.
5. Subjektų, turinčių įstatymų leidybos iniciatyvos teisę, pasiūlymai: 
	Eil.
Nr.
	Pasiūlymo teikėjas, data
	Siūloma keisti
	
Pasiūlymo turinys

	Komiteto nuomonė
	Argumentai, pagrindžiantys nuomonę

	
	
	Str.
	Str. d.
	P.
	
	
	

	1.
	LR Vyriausybė
(2012-10-16)
	
	
	
	Pritarti Lietuvos Respublikos žemės ūkio ir miškininkystės paslaugų teikimo pagal paslaugų kvitą įstatymo projektui Nr. XIP-4735, Lietuvos Respublikos gyventojų pajamų mokesčio įstatymo 17, 22 straipsnių papildymo ir pakeitimo įstatymo projektui Nr. XIP-4736, Lietuvos Respublikos sveikatos draudimo įstatymo 17, 18 straipsnių pakeitimo ir papildymo įstatymo projektui Nr. XIP-4737, Lietuvos Respublikos valstybinio socialinio draudimo įstatymo 4 straipsnio papildymo ir pakeitimo įstatymo projektui Nr. XIP-4738 ir Lietuvos Respublikos piniginės socialinės paramos nepasiturintiems gyventojams įstatymo 8, 10, 17 straipsnių papildymo ir pakeitimo įstatymo projektui Nr. XIP-4739, tačiau siūlyti Lietuvos Respublikos Seimui tikslinti šiuos projektus pagal šias pastabas ir pasiūlymus:
	Pritarti.
	

	
	
	
	
	
	[bookmark: html]   Dėl Lietuvos Respublikos valstybinio socialinio draudimo įstatymo 4 straipsnio papildymo ir pakeitimo įstatymo projekto Nr. XIP-4738 atkreiptinas dėmesys į tai, kad Lietuvos Respublikos Seimas 2012 m. rugsėjo 18 d. po pateikimo pritarė Lietuvos Respublikos Vyriausybės pateiktam Lietuvos Respublikos valstybinio socialinio draudimo įstatymo 2, 3, 4, 5, 16, 17, 21, 22 25, 26, 27, 29, 31 ir 36 straipsnių pakeitimo įstatymo projektui Nr. XIP-4747, kuriame atsisakoma sveikatos draudimą nustatančių nuostatų, tik nustatoma, kad sveikatos draudimas vykdomas Lietuvos Respublikos sveikatos draudimo įstatymo (Žin., 1996, Nr. 55-1287; 2002, Nr. 123-5512) nustatyta tvarka. Manytina, kad Lietuvos Respublikos Seimui priėmus Lietuvos Respublikos valstybinio socialinio draudimo įstatymo 2, 3, 4, 5, 16, 17, 21, 22, 25, 26, 27, 29, 31 ir 36 straipsnių pakeitimo įstatymą, taip pat atsižvelgiant į tai, kad asmenys, teiksiantys žemės ūkio ir miškininkystės paslaugas pagal paslaugų kvitą, jokių valstybinio socialinio draudimo garantijų šios veiklos metu neįgis, išskyrus sveikatos draudimo teikiamas paslaugas, Lietuvos Respublikos valstybinio socialinio draudimo įstatymo 4 straipsnio papildymo ir pakeitimo įstatymo projekto Nr. XIP-4738 svarstymas ir priėmimas taptų neaktualus, todėl šiuo metu siūlytina jo nesvarstyti.
	Pritarti.
	



6. Seimo paskirtų papildomų komitetų, komisijų pasiūlymai: papildomo - Kaimo reikalų - komiteto išvada negauta.
7. Komiteto sprendimas ir pasiūlymai: atsižvelgiant į tai, kad 2012 m. spalio 17 d. LR Seime buvo priimtas Lietuvos Respublikos valstybinio socialinio draudimo įstatymo 2, 3, 4, 5, 16, 17, 21, 22, 25, 26, 27, 29, 31, 36 straipsnių pakeitimo ir papildymo įstatymas Nr. XI-2302, svarstomas įstatymas tapo neaktualiu, svarstomą įstatymo projektą Nr. XIP-4738 atmesti.
8. Balsavimo rezultatai: bendru sutarimu – už.
9. Komiteto paskirti pranešėjai: Edmundas Jonyla, Vincė Vaidevutė Margevičienė.

Komiteto pirmininkas 													Rimantas Jonas Dagys

